ਫ਼ਰਜ਼ਾਨਾ ਵਾਹਿਦੀ
ਫ਼ਰਜ਼ਾਨਾ ਵਾਹਿਦੀ (ਜਨਮ 1984) ਇੱਕ ਇਨਾਮ ਜੇਤੂ ਅਫ਼ਗਾਨੀ ਦਸਤਾਵੇਜ਼ੀ ਫੋਟੋਗ੍ਰਾਫਰ ਅਤੇ ਜਰਨਲਿਸਟ ਹੈ। ਉਸ ਨੂੰ ਅਫ਼ਗਾਨਿਸਤਾਨ ਵਿੱਚ ਜ਼ਿਆਦਾਤਰ ਔਰਤਾਂ ਅਤੇ ਕੁੜੀਆਂ ਦੀਆਂ ਉੱਤਮ ਤਸਵੀਰਾਂ ਖਿੱਚਣ ਕਰਕੇ ਜਾਣਿਆ ਜਾਂਦਾ ਹੈ।  ਇਹਨਾਂ ਇੰਟਰਨੈਸ਼ਨਲ ਮੀਡੀਆ ਅਦਾਰਿਆਂ ਐਸੋਸੀਏਟਿਡ ਪ੍ਰੈਸ ਅਤੇ ਏਜੇਂਸ ਫ੍ਰੇਂਚ ਪ੍ਰੇੱਸ ਨਾਲ ਕੰਮ ਕਰਨ ਵਾਲੀ ਉਹ ਪਹਿਲੀ ਅਫ਼ਗਾਨਿਸਤਾਨੀ ਫੋਟੋਗ੍ਰਾਫ਼ਰ ਔਰਤ ਸੀ। ਵਾਹਿਦੀ ਨੇ ਤਸਵੀਰ-ਪੱਤਰਕਾਰੀ ਇੰਸਟੀਚਿਊਟ, ਕਾਬੁਲ ਵਿਚ ਪੜ੍ਹਾਈ ਕੀਤੀ, ਜੋ ਕਿ ਰੇਜ਼ਾ ਦੇਘਤੀ ਦੁਆਰਾ ਚਲਾਇਆ ਜਾਂਦਾ ਹੈ, ਜਿਸ ਵਿੱਚ ਅਫ਼ਗਾਨੀ ਔਰਤ -ਮਰਦਾਂ ਨੂੰ ਕਿੱਤੇ ਲਈ ਤਸਵੀਰ-ਪੱਤਰਕਾਰੀ ਦੀ ਸਿਖਲਾਈ  ਦਿੱਤੀ ਜਾਂਦੀ ਹੈ। ਉਹ  2002 ਦੇ ਅਰੰਭਲੇ ਚੁਣੇ ਗਏ 15 ਵਿਦਿਆਰਥੀਆਂ ਵਿਚੋਂ ਇੱਕ ਸੀ, ਜਿੰਨਾ ਨੂੰ 500 ਤੋਂ ਵੱਧ ਬਿਨੈਕਾਰਾਂ ਵਿਚੋਂ ਚੁਣਿਆ ਗਿਆ। ਉਸ ਨੇ ਈਰਾਨ-ਫਰੈਂਚ ਜਰਨਲਿਸਟ ਮਨੂਚਰ ਦੇਘਤੀ ਤਹਿਤ ਵੀ ਪੜ੍ਹਾਈ ਕੀਤੀ।